b"\n_START_ARTICLE_\nAntoni Campos i Homedes\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 d'interior dret o davanter centre. Es form\xc3\xa0 al CD Tortosa, on arrib\xc3\xa0 a \xc3\xa9sser convocat per jugar amb la selecci\xc3\xb3 universit\xc3\xa0ria espanyola. L'any 1954, amb 18 anys, fitx\xc3\xa0 pel FC Barcelona per quatre temporades, per\xc3\xb2 nom\xc3\xa9s disput\xc3\xa0 alguns partits amistosos, essent cedit al filial SD Espanya Industrial. El desembre de 1955 ingress\xc3\xa0 a la UE Sants on jug\xc3\xa0 durant tres temporades. El 1958 fitx\xc3\xa0 pel RCD Espanyol, club on romangu\xc3\xa9 fins a 1962. A l'Espanyol no dispos\xc3\xa0 de massa minuts, jugant nom\xc3\xa9s 11 partits de lliga i 5 de copa en els quals marc\xc3\xa0 2 i 1 gol respectivament. Fou cedit dues temporades al Terrassa FC de Segona Divisi\xc3\xb3. El 1962 fitx\xc3\xa0 per la UE Lleida i la temporada seg\xc3\xbcent pel Reus Deportiu. Retorn\xc3\xa0 al Sants on penj\xc3\xa0 les botes definitivament."